خاریجی ایشلر ناظیری مولود چاووش اوغلو ترور تشکیلاتی پ.کا.کا / پ.ی.د-ی.پ.گ-نین ژوئیه نین 4-دن اعتباراً سوریه-نین منبیچ بؤلگه‌سین‌دن چیخاجاغینی بیلدیردی.
مولود چاووش اوغلو آنتالیادا ایش آدام‌لاری و ساغ ساققالار ایله بیر آرایا گلدیگی توپلانتیدا ائتدیگی چیخیشدا امریکا ایله راضی‌لیق الده ائدیلن منبیچ پلانینا توخونا‌راق دئییب کی، قبول ائدیلن یول پلانی ایشلییر. بیر آیلیق اؤن پلان فعالیت‌لرین‌دن سونرا تطبیق مرحله‌سینه باش‌لانا‌جاق. اساساً 4 ژوئیه دن اول، یعنی 4 ژوئن-4 ژوئیه تاریخ‌لری آراسیندا حاضرلیق فعالیت‌لری‌نین تاماملانماسی و تروریستلرین ژوئیه آیی نین 4-دن اعتباراً چکیلمه‌سی پروسه‌سی فعال شکیلده ایشلییر.
امریکا ایله قبول ائدیلن راضیلاشمانی دیپلوماتیک ظفر کیمی قیمتلندیرن چاووش اوغلو بیلدیریب کی، ساحه‌ده اول آددیم آتاریق، سونرا ماسادا بو آددیمی سونونادک مدافعه ائدریک. امریکانین اف-35 ساواش اوچاقلارینی تورکیه‌یه تحویل ائتمه‌سیله علاقه‌لی هر هانسی ناراحات‌لیق یوخ‌دور. تورکیه چاره‌سیز و آلترناتیو‌سیز دئییل.
چاووش اوغلو امریکانین دا تورکیه کیمی بیر متفیقینی ایتیرمک ایستمه‌یه‌جگینی ایفاده ائدیب.
